Public procurement notice: Contract Notice
Published: 2016-04-19
Buyer: Liikennevirasto
Country: FI
Region: MANNER-SUOMI
Contract type: Services
Procedure: Restricted procedure
CPV classification: 71300000 | 71520000: Construction supervision services | 71530000: Construction consultancy services | 71541000: Construction project management services
Submission deadline: 2016-05-20
Award criteria: The most economic tender

Technical requirements: Liikennevirasto hankkii projektinjohtopalvelupalvelu-toimijan, joka vastaa rataosan (Äänekoski) - (Haapajärvi) osalta mm. kunnossapidon ja töiden suunnittelusta, työpakettien määrittämisestä, töiden hankkimisesta ja valvomisesta sekä raportoinnista ja kunnosapidossa sekä tarvittavien materiaalien hallinnasta. Projektinjohtokonsultti vastaa myös aluetöiden hallinnasta kunnossapitoalueella 9 sekä rataosalla (Iisalmi) - Haapajärvi - (Ylivieska).
Sopimuskausi on 1.2017 - 4.2020. Sopimukseen sisältyy optiona sopimuksen jatkaminen enintään kahdella (2) vuodella sopimuksessa mainituin ehdoin.
Liikennevirasto on parhaillaan hankkimassa kunnossapidon puitejärjestelyä, joka käsittää rataosan (Äänekoski) - (Haapajärvi) radan kunnossapidon sekä aluetyöt kunnossapitoalue 9 ja rataosan (Iisalmi) - Haapajärvi - (Ylivieska) osalta. Aluetyöt voivat käsittää mm. seuraavia tehtäviä: tasoristeys näkemien ja merkkien kunnossapito; aitauksien, porttien ja meluseinien kunnossapito, kaapelikanavien ja kaivojen kunnossapito, pumppaamoiden kunnossapito; huolto- ja pelastusreittien sekä tie- ja P-alueiden kunnossapito, kasvillisuuden torjunta; ojien ja rumpujen kunnossapito, sade- ja jätevesiviemäreiden sekä salaojien kunnossapito, liikennepaikkojen ja ulkoalueiden kunnossapito sekä siltojen kunnossapidon tehtäviä.
Projektinjohtopalvelun toimittaja vastaa kunnossapidon ja työkokonaisuuksien suunnittelusta ja hankkimisesta em. puitejärjestelyyn liittyen. Projektinjohtopalvelun tehtäviin kuuluu myös mm. seuraavia tehtäviä: töiden koordinointi ja valvonta, raportointi, materiaalienhallinta, kunnossapidon kehittäminen sekä muita tarjouspyynnössä määritettyjä tehtäviä. Rataosan (Äänekoski) - (Haapajärvi) osalta tehtäviin kuuluu myös osa kunnossapidon tarkastuksista sekä rataosan (Äänekoski) - (Haapajärvi) hallinnolliset-, tekniset- ja taloudellliset tehtävät. Tehtäviin voi sisältyä myös päätoteuttajatehtäviä. Aluetöihin liittyen projektinjohtopalvelun toimittajan tulee tehdä yhteistyötä kunnossapitoalue 9 rataisännöinnin kanssa.
Sopimuskausi on 1.2017 - 4.2020. Sopimukseen sisältyy optiona sopimuksen jatkaminen enintään kahdella (2) vuodella sopimuksessa mainituin ehdoin.
Rataosan (Äänekoski) - (Haapajärvi) pituus on noin 165 rd-km ja rataosalla on neljä rautatieliikennepaikkaa, noin 20 vaihdetta, noin 60 siltaa, noin 155 rumpua ja noin 175 tasoristeystä, joista 2 kpl on tällä hetkellä varustettu varoituslaitteilla.
Kunnossapitoalue 9 ja rataosan (Iisalmi) - Haapajärvi - (Ylivieska) laajuus on noin 470 rd-km (em. luku ei pidä sisällään ratapihojen ja sivuraiteiden raiteita), noin 210 tasoristeystä, noin 270 rumpua ja noin 200 km huoltoteitä. Alueeseen kuuluu noin 28 rautatieliikennepaikkaa, joista Oulu on osiin jaettu liikennepaikka. Rautatieliikennepaikoista 11 on tällä hetkellä henkilöliikennepaikkoja.
1) Ehdokkaan tulee osoittaa sijoittumismaansa lainsäädännön mukaisella rekisteriotteella rekisteröitymisensä ammatti- tai elinkeinorekisteriin (Suomessa kaupparekisteriote). Ote ei saa olla osallistumishakemuksen vastaanottamisen määräaikana kolmea kuukautta vanhempi.
Mikäli ehdokas on liittynyt Tilaajavastuu.fi-palvelun Luotettava Kumppani -ohjelmaan, voi kohdassa 1 mainitun otteen korvata ko. palvelusta tulostetulla Tilaajavastuu.fi -yritysraportilla.
Ulkomaista yritystä ja vieraskielisiä asiakirjoja koskevat lisäseikat on kerrottu lisätiedoissa kohdassa VI.3) toiston välttämiseksi.
1) Ehdokkaan ja ilmoitettujen alihankkijoiden tulee olla maksanut kaikki lainsäädännön mukaiset verot, lakisääteiset sosiaaliturvamaksut ja lakisääteiset eläkemaksut sekä olla merkittyinä ennakkoperintärekisteriin, arvonlisäverovelvollisten rekisteriin sekä työnantajarekisteriin ennakkoperintälain sitä vaatiessa. Lisäksi ehdokkaalla on oltava työntekijöilleen tapaturmavakuutuslain mukainen työtapaturmavakuutus.
Hankintayksikkö pidättää kuitenkin itsellään oikeuden hyväksyä ehdokas, jonka maksamattomien verojen ja maksujen määrä on kokonaisuutena tarkastellen vähäinen tai joka on tehnyt veroja ja/tai maksuja koskevan maksusopimuksen ja noudattanut sitä.
(Alle 10 000 EUR:n suuruinen verovelka katsotaan lähtökohtaisesti vähäiseksi ja siitä ei tarvitse toimittaa veron määrää ja maksusopimusta koskevaa selvitystä. Tilaaja pidättää itsellään kuitenkin oikeuden pyytää verojen määrää ja maksusopimusta koskevia lisäselvityksiä myöhemmin hankinta-prosessin aikana.)
1a) Viranomaisen antama todistus tai valaehtoinen todistus siitä, että ehdokas ja ilmoitetut alihankkijat ovat maksaneet kaikki lainsäädännön mukaiset verot ja että ovat merkittyinä ennakkoperintärekisteriin, arvonlisäverovelvollisten rekisteriin ja työnantajarekisteriin ennakkoperintälain sitä vaatiessa. (Suomessa kaikki tiedot sisältyvät todistukseen verojen maksamisesta.)
1b) Viranomaisen antama todistus tai valaehtoinen ilmoitus siitä, että ehdokas ja ilmoitetut alihankkijat ovat maksaneet kaikki lakisääteiset sosiaaliturvamaksunsa. (Suomessa sisältyy todistukseen verojen maksamisesta.)